kardosdrur/scandi-wiki huggingface dataset:
Obbugten

Obbugten (, ) er en bugt i Nordrusland. Den ligger i Jamalo-Nenetskij autonome okrug, nordøst for de nordlige Uralbjerge.

Obbugten starter ved Karahavet i Ishavet, og strækker sig sydover til mundingen af floden Ob, som den er opkaldt efter. Den er omkring 800 km lang, og bredden varierer mellem 30 og 90 km. Bugten er relativt lavvandet med en gennemsnitlig dybde på 10-12 meter, hvilket lægger begrænsninger på adgangen for tung søtransport. Omtrent midt i bugten ligger Tazbugten, en østlig sidegren dannet af floden Taz. Det daglige tidevand i bugten er 0,7 m, ved nordenvind kan vandstanden i bugten stige med op til 2 m.
  
Ved Obs munding inderst i bugten ligger flere flade og lave øer, som er beskyttede som vådområder under Ramsar-konventionen. Ellers er der ingen øer i Obbugten før den udmunder i Karahavet.

Økonomisk betydning 
Der er opdaget store forekomster af naturgas og olie i området. Olie og gas fra felterne i området bliver sendt sydover via rørledninger og jernbane. Jamburg-gasfeltet anses for at være et af verdens største, og ligger mellem den sydlige del af bugten og Taz-floden mod øst.

Området omkring bugten er forholdsvis tyndt befolket. Den største bosætning er Novyj Port på vestsiden af bugten, som har omkring 1.800 indbyggere. Jamburg er den næststørste bebyggelse med omkring 300 indbyggere.

Kilder

Eksterne henvisninger 

 Den Store Sovjettiske Encyklopædi: Obbugten, , hentet 30. april 2015.
 Øer ved mundingen af Ob 
 Beskyttede vådområder
 Om transport af olie og gas i regionen 

Bugter i Rusland
Ishavet
Jamalo-Nenetskij autonome okrug
Taz (flod)

Taz (, ) er en flod i Krasnojarsk kraj og Jamalo-Nenetskij autonome okrug i Rusland. Floden er 1.401 km lang og har et afvandingsområde på 150.000 km2. Folden fryser til i oktober og åbner i slutningen af maj, begyndelsen af juni.

Taz udmunder i Tazbugten, en omkring 330 km lang flodmunding, som begynder nær byen Tazovskij og udmunder i Obbugten. De største bifloder til Taz er Bolsjaja Sjirta og Khudosej fra højre og Tolka og Tsjaselka fra venstre.

Æstuariet og den nedre del af floden ligger i Jamalo-Nenetskij autonome okrug, mens den øvre del af floden flyder gennem Kranojarsk kraj.

Referencer 

Floder i Krasnojarsk kraj
Floder i Jamalo-Nenetskij autonome okrug
Karahavet
Tazbugten

Tazbugten eller Tazæstuariet (, ) er en lang bugt dannet af floden Taz. Æstuariet er omkring 330 km langt og starter ved byen Tazovskij og ender i Obbugten, som ender i Karahavet. Æstuariet er omkring 45 km bredt ved udmundingen i Obbugten og er et af de største æstuarier i verden.

Æstuariet starter ved mundingen af Taz og floden Pur og strækker sig fra syd til nord, før det drejer mod vest og udvidder før det ender i Obbugten.
 
Det russiske energiselskab Gazprom ønsker at udvide gasproduktionen i Tazæstuarie-området, hvor der menes at eksistere store mængder gas.

Den russiske biolog og forsker Alexander von Middendorff fandt en frossen mammut nær Tazæstuariet. Mammutten blev transporteret til Sankt Petersborg i 1866.

Referencer

Litteratur 

 T. Armstrong, In Search of a Sea Route to Siberia, 1553-1619.
 Erki Tammiksaar & Ian R. Stone, Alexander von Middendorff og his expedition to Siberia (1842–1845)
 Gasproduktion 
 Største æstuarium i verden''

Bugter i Rusland
Ishavet
Jamalo-Nenetskij autonome okrug
Æstuarier
Symfoni nr. 1 (Nielsen)

Symfoni nr. 1 i G-mol, Op. 7, FS 16 er den første symfoni af den danske komponist Carl Nielsen. Værket blev komponeret mellem 1891 og 1892 og er tilegnet hans kone, Anne Marie Carl-Nielsen. Værket blev uropført 14. marts 1894 af Det Kongelige Kapel under ledelse af Johan Svendsen, med Carl Nielsen selv på 2.-violin som en del af orkestret. Dette er den ene af to symfonier af Nielsen, som mangler en undertitel (den anden er hans Symfoni nr. 5).

Symfonien er i de normale fire satser, med følgende tempo-markeringer:
 Allegro orgoglioso
 Andante
 Allegro comodo — Andante sostenuto — Tempo I
 Finale. Allegro con fuoco

En typisk opførelse tager cirka 35 minutter.

Symfoniens melodier har et karakteristisk dansk islæt og bærer tydeligt præg af Nielsens personlige stil. Nielsens elev, Robert Simpson, beskriver komponistens symfoniske debut som "nok den mest velorganiserede førstesymfoni der nogensinde er skrevet af en ung mand på 27."

Musikværket starter i G-mol, og afsluttes med en hastig peroration i C-dur. Denne tendens til at bevæge sig væk fra den oprindelige nøgle til C-dur, er grundlaget for hele symfoniens tonale struktur, og viser for første gang Nielsens kendetegnende kompositoriske greb, "progressiv tonalitet." (Nielsen overvejede endda på et tidspunkt at kalde værket "Symfoni i C" ). Simpson anførte at "det muligvis er den første symfoni som afslutter i en anden nøgle end den hvor den startede".

Instrumentering 
 3 fløjter, hvoraf den ene fungerer som piccolo i fjerde sats
 2 oboer
 2 klarinetter i B
 2 fagotter
 4 horn (1 og 2 i Es, G, og C basso; 3 og 4 i B basso og F)
 2 trompeter i Es og C
 3 basuner (2 tenor, 1 bas)
 Pauker
 Strygere

Kilder

Eksterne henvisninger

Bøger

Partiturer 
 

Nielsen 01
Kompositioner af Carl Nielsen
Musik fra Danmark
Musik i 1892
Lycaeninae

Lycaeninae (ildfugle) er en underfamilie af sommerfugle. De omkring 100 arter er især udbredt i de tempererede og subtropiske dele af Europa og Asien. Mange arter har strålende gyldne farver, nogle er dog brunlige og andre har et violet skær. Fra Danmark kendes 6 arter.

Arter og slægter 
De 6 arter i Lycaeninae, der er registreret i Danmark:
 Slægt Lycaena
 Lille ildfugl (Lycaena phlaeas)
 Stor ildfugl (Lycaena dispar)
 Dukatsommerfugl (Lycaena virgaureae)
 Sort ildfugl (Lycaena tityrus)
 Violet ildfugl (Lycaena alciphron)
 Violetrandet ildfugl (Lycaena hippothoe)

Kilder 

 Michael Stoltze, Danske dagsommerfugle. Gyldendal 1996. .

Blåfuglefamilien
Dagsommerfugle
Avraham Stern

Avraham Stern (født 23. december 1907 Suwałki i Russiske Kejserrige (nu Polen), død 12. februar 1942 i Palæstina) var en militant zionist, der dannede terrorgruppen Lehi, også kendt som "Stern-gruppen", i 1940.

Han voksede op i Suwałki og emigrerede i 1925 til Palæstina, hvor han blev elev ved det hebraiske gymnasium i Jerusalem og senere student ved Det hebraiske universitet i Jerusalem. Stern specialiserede sig i klassiske sprog og litteratur (græsk og latin). 

Stern dannede den militante terrorgruppe Lehi i 1940 ved at splitte Irgun. Stern afviste alle forhandlinger med briterne og hævdede, at væbnet kamp mod briterne var den eneste mulige vej til at etablere en zionistisk stat. Med sig i gruppen havde han også senere statsminister i Israel Yitzhak Shamir. I 1941 prøvede Stern at opnå en aftale med de tyske myndigheder i Nazi-Tyskland. Aftalen skulle gå ud på, at gruppen skulle kæmpe på nazisternes side mod, at de skulle hjælpe jødiske flygtninge til Palæstina. Aftalen blev imidlertid ikke indgået, da tyskerne ikke reagerede på henvendelsen. 

Sterns gruppe deltog i flere terrorangreb i Palæstina, blandt dem Deir Yassin-massakren, drabet på Lord Moyne og muligvis også drabet på Folke Bernadotte, selv om dette aldrig er blevet bekræftet.

Stern blev dræbt i 1942 af britisk politi, da de skulle arrestere ham.

Litteratur
Bell, J Bowyer: Terror out of Zion – Irgun Zvai Leumi, Lehi and the Palestine Underground 1928-1949; Avon Books, 959 Eight Avenue, New York 1978;

Noter

Israels historie
Palæstinas historie
Zionisme
Jøder fra Polen
Polyommatinae

Polyommatinae (egentlige blåfugle) er en underfamilie af sommerfugle. Der findes cirka 23000 arter, hvoraf de fleste har skinnende blå farver. Hunnerne er dog ofte brune eller med en reduceret blå bestøvning. Hos nogle arter er begge køn brune. Vingeundersiderne har ofte karakteristiske pletmønstre. Fra Danmark kendes 13 arter.

Arter og slægter 
De 13 arter i Polyommatinae, der er registreret i Danmark:
 Slægt Cupido
 Dværgblåfugl (Cupido minimus)
 Slægt Celastrina
 Skovblåfugl (Celastrina argiolus)
 Slægt Glaucopsyche
 Kløverblåfugl (Glaucopsyche alexis)
 Slægt Phengaris
 Ensianblåfugl (Phengaris alcon)
 Sortplettet blåfugl (Phengaris arion)
 Slægt Polyommatus
 Engblåfugl (Polyommatus semiargus)
 Almindelig blåfugl (Polyommatus icarus)
 Isblåfugl (Polyommatus amandus)
 Slægt Aricia
 Rødplettet blåfugl (Aricia agestis)
 Sortbrun blåfugl (Aricia artaxerxes)
 Slægt Plebejus
 Bølleblåfugl (Plebejus optilete)
 Argusblåfugl (Plebejus argus)
 Foranderlig blåfugl (Plebejus idas)

Kilder 

 Michael Stoltze, Danske dagsommerfugle. Gyldendal 1996. .

Blåfuglefamilien
Dagsommerfugle
Pur

Pur (russisk Пур) er en flod i Jamalo-Nenetskij autonome okrug i Rusland. Floden er 1.024 km lang og har et afvandingsområde på 112.000 km2. Floden har en middelvandføring på 10 m³/s. 

Pur starter hvor floderne Pjakupur og Ajvasedapur løber sammen. Fra dette samløb til mundingen er Pur 389 km lang, men med Pjakupur  1024 km lang. 

Blot nogle få kilometer vest for mundingen af floden Taz munder Pur i Tazbugten, som er en arm af Obbugten i Karahavet. Floden fryser til i november og er islagt til maj. 

Urengoj-feltet (naturgas) og Gubkin-feltet (olie og gas) ligger i afvandingsområdet for Pur.

Floder i Jamalo-Nenetskij autonome okrug
Institut for Byggeri og Anlæg

Institut for Byggeri og Anlæg (forkortet DTU Byg) er et institut ved Danmarks Tekniske Universitet i Kongens Lyngby. På instituttet undervises og forskes der inden for fokusområder af byggeprocesser, bygninger og konstruktioner. Gennem samarbejde med med private virksomheder og offentlige myndigheder søges der efter ny viden og nye løsninger inden for bygge- og anlægsteknik.

Indenfor feltet Civil Engineering rangerede DTU i 2019 som nr. 18 på verdensrangslisten.

Historie 
Instituttet blev etableret i 2001 for at forene alle de tekniske discipliner, der skal anvendes i en designproces. Det omfatter tidligere afdelinger og laboratorier som ”Afdelingen for Bærende Konstruktioner”, ”Institut for Geologi og Geoteknik”, ”Laboratoriet for Bygningsmaterialer”, ”Laboratoriet for Varmeisolering”, ”Instituttet for Husbygning”, ”Institut for Veje, Trafik og Byplan”, ”Laboratoriet for Anlægsteknik”, ”Institut for Grafisk Kommunikation” samt ”Institut for Strømningsmekanik og Vandbygning".

Organisation 
På campus råder instituttet over bygningerne 116-222, 127 og 402. Diplomingeniøruddannelsen i Ballerup og Center for Arktisk Teknologi i Sisimiut hører ligeledes under DTU Byg.

Organiseringen sker i sektioner, centre og afdelinger, der er opdelt efter deres faglige fokusområder. Sektionerne og centrene er ansvarlige for den forskningsmæssige udvikling inden for egne specialer, mens afdelingerne er instituttets koordinerende enheder.

Man råder over forsøgs-, laboratorie- og værkstedsfaciliteter rangerende fra store forsøgshaller til afprøvning af fuldskala bygningskonstruktioner over mindre laboratorier med elektronmikroskoper til materialeundersøgelser. Desuden findes også udendørs prøvestande til afprøvning af forskelligt udstyr Faciliteterne understøtter forskning og undervisning.

Instituttet beskæftiger 208 medarbejdere, heraf 120 videnskabelige medarbejdere, 34 ph.d.-studerende og 54 tekniske og administrative medarbejdere. Blandt de ansatte er professor Kristian Dahl Hertz.

Uddannelser 
De primære udbudte uddannelser er på diplom- (3,5 år), civilniveau (5 år), samt en overbygning til civilingeniører (2 år) efter endt diplomingeniørstudium.

 Diplomingeniør
 Bygningsdesign
 Arktisk Byggeri og Infrastruktur

 Bachelor
 Byggeteknologi
 Bygningsdesign

 Kandidat
 Byggeteknologi
 Bygningsdesign
 Cold Climate Engineering 
 Olie- og Gasteknologi

Desuden tilbydes en tre-årig ph.d.-uddannelse, en master i brandsikkerhed og efteruddannelse for konstruktionsingeniører.

Kilder

Eksterne henvisninger 
 Instituttets hjemmeside 

Institutter på Danmarks Tekniske Universitet
Etableret i 2001
Byggebranche
Sirikit af Thailand

Sirikit Kitiyakara (12. august 1932 i Bangkok) er Thailands enkedronning, gift med kong Bhumibol Adulyadej (1927-2016). Hun er datter af prins Nakkhatra Mangkala Kitiyakara, søn af prins Kitiyakara Voralaksana, søn af kong Chulalongkorn. 

Fra 5. maj, 2019, er Dronning Sirikits titel: Hendes Majestæt Dronning Sirikit Dronningemor (engelsk, Her Majesty Queen Sirikit the Queen Mother), i forbindelse med kroningen af hendes søn, Vajiralongkorn, som Rama X.

Ægteskab og børn

Hun mødte sin slægtning Bhumibol i Schweiz i 1948, da han allerede var blevet konge. De blev forlovet i 1949 og giftede sig den 28. april 1950, en uge før, han blev kronet.
De fik fire børn sammen: Prinsesse Ubolratana Rajakanya, kong Maha Vajiralongkorn, prinsesse Maha Chakri Sirindhorn og prinsesse Chulabhorn Walailak.

Referencer 

Personer fra Bangkok
Kongelige fra Thailand
Dronninger af Thailand
Hans Hauge

Hans Hauge (født 1947 i Ølgod) er en dansk lektor emeritus ved Institut for Kommunikation og kultur, Nordisk Sprog og Litteratur, Aarhus Universitet, forfatter, samfundsdebattør.

Han er forfatter til en lang række bøger om teologi, filosofi, litteratur mv.
Hauge blev dr.phil. på en afhandling om K.E. Løgstrup. Han er desuden kommentator ved flere dagblade, herunder Berlingske samt far til sognepræst Nana Hauge.

Tidligt liv 
Hauge er opvokset i Hirtshals og gik på gymnasiet i Hjørring, hvor han fattede interesse for eksistentialismen, Camus, Sartre og Simone de Beauvoir samt Søren Kierkegaard og Johannes Sløk.

Udvalgte værker 
 Dekonstruktiv teologi, 1986
 K.E. Løgstrup, En moderne Profet, 1992
 Den litterære vending, 1995
 Liv og litteratur i risikosamfundet, 1999
Hytten og hæfterne, 2019

Referencer

Eksterne henvisninger 
 

Ansatte ved Aarhus Universitet
Korsbæk på Bakken

Korsbæk på Bakken er en del af forlystelsesparken Dyrehavsbakken, hvor Korsbæk fra tv-serien Matador er blevet genopbygget i naturlig størrelse. Området åbnede 30. april 2015 og huser primært restauranter.

Byen er befolket af skuespillere, som spiller rollerne som indbyggere fra serien. Birgitte Bruun (stuepigen Esther) og Margrethe Koytu (mindre rolle som badegæst) er de eneste to gengangere fra den oprindelige serie. Området dækker omkring 2.500 m2 og er primært et restaurationsområde.

Opførelse 

En del af produktionsholdet fra serien har medvirket til opførelsen af forlystelsen, og Lise Nørgaard og DR har godkendt projektet, der har kostet omkring 100 mio. kr. Man er dog gået på kompromis visse steder, bl.a. har det været umuligt at skaffe kongeligt porcelæn nok til at drive restauranten i Postgaarden, og man har i stedet valgt at producere sit eget stel. Hele byen er opført henover vinteren 2014/2015, da det er ulovligt at bygge i sæsonen. Store dele er derfor præfabrikerede elementer for at effektivisere opførslen.

Til byens barber har man overtaget en frisørsalon fra Frisørmuseet i Nykøbing Falster.

Modtagelse  
Allerede i marts havde 40.000 mennesker bestilt bord eller rundvisning i Korsbæk.

Korsbæk på Bakken blev åbnet den 30. april 2015, og omkring 700 gæster var inviteret til indvielsen. Per Pallesen havde ved denne anledning genindtaget sin rolle som tjeneren Boldt på jernbanerestauranten.

Politikens anmelder gav Korsbæk på Bakken 3/6 hjerter, og skrev at selvom byen var veludført og genskabt i fin overensstemmelse med tv-serien, så var meget af charmen ved hele Bakken ofret. Ligeledes blev påpeget at det var anakronistisk, at Mads Skjerns tøjbutik er gjort til en bar, når nu han var afholdsmand.

Referencer

Eksterne henvisninger 

 

Dyrehavsbakken
Etableret i 2015
Matador
InCrest

InCrest er et dansk alternativt rockband fra København, Danmark. Bandet blev dannet i 2003 af Sylar og Jonas T. Bandet består af sanger og guitarist Sylar, bassist Anders H O og trommeslager Jonas T. Gruppens debutalbum Rubicon Atlas blev udgivet 28. november 2014 efterfulgt af en dansk koncerttourné i 2015 og og indisk tourné i 2017.
Den første single Nightcrawler fra gruppens efterfølgende album udkom 1. august 2018. Studiealbummet The Ladder The Climb The Fall blev udgivet 15. september 2018.

Diskografi

Studiealbums 
 Rubicon Atlas (2014)

 The Ladder The Climb The Fall (2018)

Singler 
 Jenna Lynn (2014)

 Even Though (2015)

 Changing Time (2015)

 Nightcrawler (2018)

Musikvideoer 
 Jenna Lynn (2014)

 Even Though (2015)

 Changing Time (2015)

 Nightcrawler (2018)

Referencer

Eksterne Links 
 Officielle Webside 
 Facebook
 Twitter
 Youtube
 Instagram
 Spotify

Musikgrupper fra Danmark
Musikgrupper fra 2003
Hvidbøg

Hvidbøg er handelsbetegnelsen for træ, der stammer fra Avnbøgen (Carpinus betulus) Det anvendes blandt andet til høvlstokke, da det er en af vores hårdeste træsorter.

Skovbrugsprodukter
Avnbøg
Project CARS

Project CARS (eller Community Assisted Racing Simulator) er et kommende motorsport simulator videospil udviklet af den britiske spiludvikler Slightly Mad Studios. Den planlagte udgivelse er i maj 2015 i USA og Europa for Microsoft Windows, PlayStation 4, og Xbox One, mens Wii U og SteamOS/Linux versionerne er blevet forsinket til at blive udgivet senere i 2015. Project CARS havde allerede overskredet sin oprindelig udgivelsesdato for PlayStation 3 og Xbox 360, men det blev senere offentliggjort at versionerne blev annulleret. Den 18. februar 2015 blev det offentliggjort at Project CARS ville blive forsinket til den 2. april 2015 i Europa,og muligvist blive udgivet den 7. maj 2015 i Europa og Australien; 8. maj for Storbritannien; og 12. maj for Nordamerika.

Finansiering af spillet blev lavet af fællesskabet og udviklerne selv, uden finansiel støtte fra en traditionel udgiver. Gennem køb af Tool Packs kunne spillere bidrage til udviklingen med roller sammen med indholdsoprettelse, QA, og marketing. Medlemmer får særlige frynsegoder, afhængigt af deres købte tool pack. Medlemmerne vil modtage en del af spillets salgsoverskud inden for de første 3 år efter lanceringen som kompensation for deres indsats, der skal betales hvert kvartal.

Virtual Reality 
Den 26. august 2012 offentliggjorde man at spillet understøtter Oculus Rift virtual reality headset på de officielle forummer. Meddelelsen meddelte, at mindst én Oculus Rift Development Kit er bestilt. Medlemmer af projektet er i stand til at følge et link der henvises til i forummet for at læse flere detaljer.

Sony's PlayStation 4 virtual reality headset Project Morpheus vil også bliver understate af spillet.

Baner 
Den 6. august 2014 begyndte Slightly Mad Studios at afsløre hvilke baner der vil være med i den færdige version.

Se også 
 Live for Speed – online racer simulator.
 Raceroom Racing Experience - racer simulator

Referencer

Eksterne henvisninger 
 Official Website 
 WMD Project Page 
 Andy Tudor: «The World Mass Development platform is better than Kickstarter in a number of ways»

PlayStation 4-spil
Windows-spil
Degerfors distrikt

Degerfors distrikt bliver fra 1. januar 2016 et folkebogføringsdistrikt i Degerfors kommun og Örebro län i Sverige.

Distriktet omfatter kommunens hovedby Degerfors med nærmeste omegn.

Tidligere administrative enheder 
Tidligere hørte området til Karlskoga Sogn (Karlskoga socken) i Karlskoga bergslags härad. I 1862 blev sognet til Karlskoga Menighed (Karlskoga församling) og Karlskoga landskommun.
 
I 1925 blev Degerfors landskommun er selvstændig kommune. I 1942 skiftede landskommunen navn til Degerfors köping, der i 1967 blev udvidet med den tidligere Nysunds landskommun. Den samlede kommune skiftede navn til Degerfors kommun i 1971.
 
Degerfors Menighed (Degerfors församling) blev udskilt fra Karlskoga Menighed i 1883. Fra 1967 tilhører Degerfors Menighed og Nysunds Menighed (Nysunds församling) den samme kommune. De to menigheder blev til Degerfors-Nysunds Menighed (Degerfors-Nysunds församling) i 2006. Den nye menighed omfatter hele Degerfors kommune.

Menigheden hørte til i  Visnums Provsti (Visnums kontrakt) (fra 2001: Östra Värmlands Provsti (Östra Värmlands kontrakt)) i Karlstads Stift.

Degerfors Folkebogføringsdistrikt omfatter det samme område, som Degerfors Menighed gjorde i 1883–2005, og som Degerfors landskommun/Degerfors köping gjorde i 1925–1966.

Folkebogføringsdistrikter i Örebro län
Jacob Christian Satterup

Jacob Christian Satterup (1796 Ribe – 22. november 1843 Moskva) var en danskfødt læge, som fra 1821 gjorde karriere i Rusland.

Satterup dimitterede 1813 som student fra Ribe Katedralskole, studerede lægevidenskab, var volontør ved Frederiks Hospital og tog i efteråret 1821 eksamen ved det kirurgiske akademi (2. karakter) og rejste derefter til Rusland.
Han blev først kredslæge i Makarev i gouvernementet Kostroma, siden kejserlig russisk hoflæge i Moskva, dernæst kollegieråd, stabskirurg og ordinator ved det galizinske hospital i Moskva.
Han hædredes som ridder af St. Anna-ordenen m.fl.

Familie 
Han var søn af residerende kapellan ved Sankt Katharine Kirke i Ribe og præst i Seem Kirke Nicolay Satterup og hustru Kirstine Ulrikke, f. Sørensen.

Kilder 
 

Kirurger fra Danmark
Personer fra Ribe
Dunum

Dunum er en kommune der er en del af Samtgemeinde Esens i Landkreis Wittmund i Østfrisland, i den nordvestlige del af den tyske delstat Niedersachsen.

Geografi 
Kommunen grænser mod øst til byen Wittmund og mod syd til Langefeld og Middels der er en del af bykommunen Aurich i Landkreis Aurich. Mod vest grænser den til kommunerne Blomberg og Moorweg, og mod nord til Stedesdorf, de sidste tre i Landkreis Wittmund.

Eksterne kilder/henvisninger 

 Kommunens websted. 
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Rauchbier

Rauchbier (tysk, «røget øl») er en ølspecialitet i Bamberg-området i Franken i Tyskland. Det er et mørkt lagerøl med en karaktistisk røgsmag. Smagen skyldes at malten ryges over åben ild med bøgebrænde. Styrken på røgkarakteren varierer betydeligt, fra kraftig til mere subtil. I ældre tid blev malten tørret på denne måde, og de fleste øl havde en røget smag, men med tiden kom røgen ikke i direkte kontakt med kornet. I 1700-tallet blev det blev almindeligt at bruge urøget malt. 

I Bamberg-regionen holdt man aldrig op med at ryge malten, og området er i dag berømt for sin "Rauchbier". Den vigtigste producent er Brauerei Heller-Trum, som producerer de kendte Schlenkerla-øl.  Smagen er temmelig udfordrende for den som ikke kender den, og i Bamberg siges det, at man må drikke fire liter "Rauchbier" før man begynder at kunne lide den.

Med mikrobryggerirevolutionen er røgsmagen i øl begyndt at vende tilbage, og en række mikrobryggerier uden for Tyskland laver i dag både "Rauchbier" og øl af andre typer med røgmalt. Skibsøl fra Bryggeriet Refsvindinge er et dansk eksempel på en rauchbier. En lang række portere og stouts laves i dag med røgkmalt (ofte kaldt "smoked porter"), og der findes øl af andre typer med røgsmag. Heller-Trum producerer også en "Rauchweizen", som ikke regnes som rauchbier, men en Hefeweizen med røgsmag.

Eksterne henvisninger
 Bamberger-Bier.de, information om Bambergs ølbryggingstraditioner
 BJCP 22A Rauchbier, typedefinition  for "Rauchbier" til brug i hjemmebryg-konkurrencer

Øltyper
Rasmus Ussing

Rasmus Ussing (født 9 juli 1778 i Ribe, død 12. maj 1861 i Kolding) var en dansk præst, seminarielærer og forfatter.

Han dimitterede i efteråret 1800 fra Ribe Latinskole til universitetet og underkastede sig i oktober 1808 den teologiske embedseksamen. I 1810 blev han personel kapellan i Resen-Humlum i Ribe Stift, og 1813 hos amtsprovst C.J.L. Krarup i Borris, samt lærer ved seminariet sammesteds.

I sin seminarielærertid skrev han lærebøger i frihåndstegning, naturlære og mekanik.

I 1819 blev han sognepræst for Uldum-Langskov menigheder i Ribe Stift.

Familie 
Rasmus Ussing var søn af hospitalsforstander Niels Ussing i Ribe og hustru Johanna Louisa Bruun.
Han blev 1838 gift med Pouline Regitze Bruun, som han efterlevede.

Kilder 
 
 Rasmus Ussing - nielsen-termansen.com

Præster fra Danmark
Personer fra Ribe
Theodor Körner

Theodor Körner henviser til blandt andre:

 Theodor Körner (forfatter) (1791–1813) – tysk forfatter
 Theodor Körner (præsident) (1873–1957) – østrigsk general og politiker
Theodor Körner (forfatter)

Karl Theodor Körner (født 23. september 1791 i Dresden, død 26. august 1813 ved Gadebusch i Mecklenburg) var en tysk frihedsdigter. Han var søn af Christian Gottfried Körner.

Kilder 

 

Digtere fra Tyskland
Tysksprogede forfattere
Personer i Napoleonskrigene